ako prepočítavate množstvo textu?
postup závisí od toho, v akej forme nám text na preklad pošlete. ak text dostaneme v podobe, ktorú môžeme upravovať (word, excel, prípadne iný textový dokument), množstvo rýchlo prepočítame pomocou prekladateľského programu. ak nám však text pošlete v podobe, ktorú upravovať nemôžeme, najprv ho budeme musieť pretvoriť na vyhovujúci formát, z ktorého následne vypočítame počet normostrán. práve na ich základe sa potom udáva celková cena za preklad textu.
zákazníkovi sa vždy snažíme maximálne vyhovieť a v prípade, že sa s prekladom ponáhľa, dodáme mu ho v čo najkratšom možnom čase. do pol hodiny od odoslania nezáväznej objednávky vám pošleme ponuku, na ktorej bude uvedený termín odovzdania hotového prekladu. rýchlosť našej práce je závislá od viacerých faktorov, okrem iného napr. od odbornosti textu, jeho množstva či jazykovej kombinácie.